ⵉⵎⵓⵣⵣⴰⵔ ⴽⵏⴹⵕ

ⵜⴳⴰ ⵉⵎⵓⵣⵣⴰⵔ ⴽⵏⴹⵕ ⵢⴰⵜ ⵜⵎⴷⵉⵏⵜ ⵜⴰⵎⴰⵣⵉⵖⵜ ⵜⴰⵎⵖⵔⴰⴱⵉⵜ ⴳ ⵜⵙⴳⴰ ⵏ ⵚⴼⵕⵓ ⴳ ⵜⵎⵏⴰⴹⵜ ⵏ ⴼⴰⵙ ⵎⴽⵏⴰⵙ, ⵜⵍⵍⴰ ⴳ ⵓⴱⵔⵉⴷ ⴰⵏⴰⵎⵓⵔ 8 ⵊⴰⵔ ⴼⴰⵙ ⴷ ⵉⴼⵔⴰⵏ, ⵜⴰⵜⵜⵓⵢ ⵙ 1345 ⵏ ⵓⵎⵉⵜⵔ ⵅⴼ ⵓⵙⵡⵉⵔ ⵏ ⵢⵉⵍⵍ, ⴳⴰⵏ ⵉⵎⵣⴷⴰⵖⵏ ⵏⵏⵙ ⵙⴳ ⵜⵇⴱⵉⵍⵜ ⵜⴰⵎⴰⵣⵉⵖⵜ ⵏ ⴰⵢⵜ ⵙⵖⵔⵓⵛⵛⵏ.

ⵜⴰⴳⴳⵓⴳ ⵅⴼ ⵉⴼⵔⴰⵏ ⵙ 25 ⵏ ⴽⵍⵎ, ⴷ 30 ⵏ ⴽⵍⵎ ⵅⴼ ⵚⴼⵕⵓ, ⴷ 35 ⵏ ⴽⵍⵎ ⵅⴼ ⴼⴰⵙ,ⵜⴰⵎⵓⵏⵓⴳⵔⴰⴼⵉⵜ ⵏ ⵜⴳⵔⴰⵡⵜ ⵏ ⵉⵎⵓⵣⵣⴰⵔ ⴽⵏⴹⵕ ⴰⵔ ⵜⵙⵎⵓⵏⴰ 19125 ⵏ ⵓⵎⵣⴷⴰⵖ ⵙ ⵓⵎⵙⴰⵙⴰ ⴷ ⵓⵙⵉⴹⵏ ⴰⵎⴰⵜⴰⵢ ⵏ 2014.

ⴰⵏⴳⵉⴳⵜ ⴷ ⵉⵙⵓⴳⴰⵎ ⵏ ⵡⴰⵎⴰⵏ
ⵜⴻⵜⵜⵡⴰⵙⵙⵏ ⵉⵎⵓⵣⵣⴰⵔ ⴽⵏⴹⵕ ⵙ ⵉⵎⴹⵕⴰⵏ ⵉⵏⴼⵔⴰⵔⵏ, ⴷⴰⵢ ⵉⴳⴰ ⵡⴰⵙⵉⴼ ⵏ ⵓⵖⴱⴰⵍⵓ ⵏ ⵚⵚⵍⵟⴰⵏ ⴰⵏⴼⵔⴰⵔ ⴳ ⵜⵙⴳⴰ ⴰⴷ, ⵍⵍⵉⴳ ⵉⵜⵜⵍ ⵡⴰⵏⵙⴰ ⴰⵙⵜⵔⴰⵜⵉⵊⵉ ⵏ ⵉⵎⵓⵣⵣⴰⵔ ⵙ ⵉⴷⵓⵔⴰⵔ ⵉⵙⵎⵓⵏⴰⵏ ⴰⵎⴰⵏ.

ⵉⴳⴰ ⵓⵖⴱⴰⵍⵓ ⵏ ⵚⵚⵍⵟⴰⵏ ⵙⴳ ⵉⵖⴱⵓⵍⴰ ⵉⵏⴼⵔⴰⵔⵏ ⵉⵍⵍⴰⵏ ⴳ ⵢⵉⴳⵔ ⴰⵖⵔⵎⴰⵏ ⵏ ⵜⵎⴷⵉⵏⵜ ⵏ ⵉⵎⵓⵣⵣⴰⵔ ⴽⵏⴹⵕ, ⵎⴰⵛⴰ ⵉⵙⴳⴳⵯⴰⵙⵏ ⴰⵢⴰⴷ ⵉⵇⵇⵓⵔ ⵓⵔ ⴳⵉⵙ ⵜⵜⴰⵣⵣⵍⵏ ⵡⴰⵎⴰⵏ.

ⴰⵙⵍⵎⴷ
ⵜⴰⵍⴳⴰⵎⵜ ⵏ ⵜⵎⵔⵙⴰⵍ ⵏ ⵓⵙⵍⵎⴷ ⴳ ⵉⵎⵓⵣⵣⴰⵔ ⴽⵏⴹⵕ:

ⴰⵙⵍⵎⴷ ⴰⵎⵏⵣⵓ

 ⵜⵉⵏⵎⵍ ⵏ ⴱⵏ ⵕⵓⵛⴷ
 ⵜⵉⵏⵎⵍ ⵏ ⵍⴽⵯⴷⵢⴰ
 ⵜⵉⵏⵎⵍ ⵏ ⵍⴼⴰⵔⴰⴱⵉ
 ⵜⵉⵏⵎⵍ ⵏ ⵍⵎⵅⵜⴰⵔ ⵙⵙⵓⵙⵉ
 ⵜⵉⵏⵎⵍ ⵏ ⵓⵃⵏⵚⴰⵍ

ⴰⵙⵍⵎⴷ ⴰⵙⵎⴰⵜⵜⴰⴳ

 ⴰⵙⵉⵏⴰⵏ ⵏ ⵓⵙⵎⵓⵜⵜⴳ ⵏ ⵛⵛⵔⵉⴼ ⵍⵉⴷⵔⵉⵙⵉ

ⴰⵙⵍⵎⴷ ⴰⵙⵉⵏⴰⵏ

 ⴰⵙⵉⵏⴰⵏ ⵏ ⵓⵙⵎⴷⵉ ⵏ ⵎⵓⵃⵎⵎⴷ ⵡⵉⵙ ⵚⴹⵉⵚ

ⵜⴰⵏⴼⵔⵓⵜ
ⴳ 5 ⵏⵓⵡⴰⵏⴱⵉⵔ 2020, ⵜⴻⵜⵜⵡⴰⵕⵥⵎ ⵢⴰⵜ ⵜⵙⵎⵉⵔⵉⵜ ⵏ ⵍⴱⵓⵍⵉⵙ ⴳ ⵉⵎⵓⵣⵣⴰⵔ ⴽⵏⴹⵕ, ⵜⴰⴼⴰ ⴰⴷ ⵢⵉⵍⵉ ⵡⴰⴷⴰⵙ ⵏ ⵜⵏⵓⴼⴰ ⵉ ⵉⵏⵎⵓⵔⴰⵏ.https://www.mapnews.ma/ar/actualites/%D8%AC%D9%87%D8%A7%D8%AA/%D8%AA%D8%AF%D8%B4%D9%8A%D9%86-%D9%85%D9%81%D9%88%D8%B6%D9%8A%D8%A9-%D9%84%D9%84%D8%B4%D8%B1%D8%B7%D8%A9-%D8%A8%D8%A5%D9%8A%D9%85%D9%88%D8%B2%D8%A7%D8%B1-%D9%83%D9%86%D8%AF%D8%B1ⴰⵕⵥⵥⵓⵎ ⵏ ⵜⵙⵎⵉⵔⵉⵜ ⵏ ⵍⴱⵓⵍⵉⵙ ⴳ ⵉⵎⵓⵣⵣⴰⵔ ⴽⵏⴹⵕ]

ⵜⴰⴷⵓⵙⵉ
ⴰⵔ ⴷ ⵢⵓⵎⴰⵏ ⵉⵙ ⵜⴳⴰ ⵜⴷⵓⵙⵉ ⴳ ⵉⵎⵓⵣⵣⴰⵔ ⴽⵏⴹⵕ ⵢⴰⵏ ⵓⵣⵓⵔⵜ ⵉⵀⵢⵢⴰⵏ ⴳ ⵓⵙⵡⵉⵔ ⴰⵙⴳⴰⵡⴰⵏ, ⵎⴰⵛⴰ ⵙⵓⵍⵏⵜ ⵜⵉⵎⵓⴽⵔⵉⵙⵉⵏ ⴳ ⵓⵙⵡⵉⵔ ⴰⴷ.https://www.maghress.com/bayanealyaoume/27154 ⵜⴰⴷⵓⵙⵉ ⴳ ⵉⵎⵓⵣⵣⴰⵔ ⴽⵏⴹⵕ

ⵜⵓⵏⵏⵓⵏⵜ
ⵍⵍⵉⴳ ⵜⵍⵍⴰ ⵉⵎⵓⵣⵣⴰⵔ ⴳ ⵢⴰⵏ ⵡⴰⵏⵙⴰ ⴰⵙⵜⵔⴰⵜⵉⵊⵉ ⵉⵍⴰⵏ ⵜⴰⴳⴰⵏⵉⵏ, ⴰⵡⴷ ⵙ ⵜⴰⵜⵜⵓⵢⵜ ⵏⵏⵙ ⵙ 1300 ⵏ ⵓⵎⵉⵜⵔ ⵏⵏⵉⴳ ⵏ ⵢⵉⵍⵍ, ⵜⴳⴰ ⵜⵓⵏⵏⵓⵏⵜ ⵏ ⵡⵓⵔⴰⵔⵏ ⵏ ⵡⴰⴳⴳⴰⴹⵏ ⵜⴰⵎⵣⵡⴰⵔⵓⵜ ⴳ ⵜⵙⴳⴰ ⴰⴷ, ⴰⴽⴷ ⴽⵔⴰ ⵏ ⵜⵓⵏⵏⵓⵏⵉⵏ ⴰⵎ ⵜⵛⴰⵎⵎⴰ ⵏ ⵓⴹⴰⵕ ⴷ ⵜⴰⵣⵣⵍⴰ ⴷ ⵢⴰⴹⵏ.

ⵜⴰⵎⴰⵍⵍⴰⵢⵜ
ⵉⵎⵓⵣⵣⴰⵔ ⴽⵏⴹⵕ ⵏⵉⵖ ⵜⴰⵎⴷⵉⵏⵜ ⵏ ⵓⴷⴼⴼⵓ, ⵜⴻⵜⵜⵡⴰⵙⵙⵏ ⵍⵍⵉⴳ ⵜⴻⵜⵜⵓⵚⴽⵓ ⴳ ⵓⵙⴳⴳⵯⴰⵙ ⵏ 1912 ⵎⴰⵙ ⵜⴳⴰ ⵢⴰⵏ ⵓⴷⵖⴰⵔ ⴰⵏⵎⴰⵍⵍⴰⵢ, ⵉⵜⵜⵡⴰⵙⵙⵏⵏ ⵙ ⵓⵚⵎⵎⵉⴹ ⴳ ⵜⴳⵔⵙⵜ ⴷ ⵉⵍⴷⵓⴷⵉⵏ ⴳ ⵓⵏⴱⴷⵓ.

ⵉⵙⵓⴳⴰⵎ